Bathar-bog Gàidhlig

'S e bathar-bog a tha sa Ghàidhlig no a chuireas taic ri cleachdadh na ionnsachadh na Gàidhlig a th' ann am bathar-bog Gàidhlig (no Scottish Gaelic software sa Bheurla). 'S e gu h-àraidh faclairean agus bathar-bog le còd saor a nochd gu ruige seo.

Eachdraidh
A-rèir coltais b’ e am faclair air loidhne an Stòr-dàta Briathrachais, air an làraich-lìn aig Sabhal Mór Ostaig ann an 1994, a’ chiad ghoireas mór coimpiutaireachd na Gàidhlig a bha ri fhaighinn a-riamh, agus a’ chiad ghoireas a bha ri fhaighinn air an Eadarlìon. Agus chaidh am faclair freumh-eòlais aig MacBheathain a chur air an Eadarlìon caran aig an aon àm mar fhaclair air-loidhne, aig ceantar.org ann an California le teacsa a fhuaireadh bho SMO.  Beagan as dèidh sin, nochd Opera, am brabhsair-lìn.Michael Bauer, Roibeard Ó Maolalaigh ⁊ Rob Wherrett Survey of Gaelic Corpus Technology Cha do nochd prògraman cumanta eile ach greis mhath ’nan déidh, can OpenOffice ann an 2004 no Firefox ann an 2010.

Loidhne-ama
On a nochd an Stòr-dàta, tha iomadh goireas eile air nochdadh:

1994
 An Stòr-dàta Briathrachais; faclair air loidhne
 Faclair MhicBheathain (MacBain); faclair freumh-eòlais, aig ceantar.org

2000
 Opera; brabhsair-lìn

2001
 Faclair na Pàrlamaid; faclair ann an clò is air loidhne (’na thàmh, ach ri fhaighinn tro Multidict)
 Google (cuid dheth slighe a' phròiseict Google In Your Language a tha air a bhith 'na thàmh a-mach i 2012)

2002
 Am Briathrachan Beag; faclair bho 1912 ri fhaighinn air-loidhne
 GaidhealSpell; dearbhair-litreachaidh
 Google; einnsean-luirg
 LER-BIML; còrpas

2003
 Uicipeid na Gàidhlig; leabhar mòr-eòlais air loidhne

2004
 OpenOffice; prògraman oifis. Chaidh a sgaoileadh a' chiad turas ann an 2004 agus nochd ùrachaidhean gu ruige 2009 (tionndadh 3.0.1) ach bha e 'na thàmh an uairsin. Às dèidh dhan Apache Software Foundation a ghabhail os làimh, chaidh ùrachadh leis an sgioba a tha os cionn LibreOffice agus ath-sgaoileadh sa Ghearran 2013 (tionndadh 3.4.1)

2005
 MediaWiki; bathar-bog a bheir cothrom dhut uicipeid a ruith

2006
 An Dearbhair (LTS); dearbhair-litreachaidh

2007
 AbairThusa; lìonra sòisealta a chaidh à bith ann an 2012 agus a thill ann an 2014
 An Seotal; faclair air loidhne
 Penfriend; prògram taic-sgrìobhaidh

2008
 phpBB; bathar-bog fhòraman-lìn, chaidh sgaoileadh oifigeach a dhèanamh dheth ann an 2014
 Multidict; gluasad gu furasta eadar gach faclair Gàidhlig a tha air-loidhne
 WordLink; goireas a cheanglas duilleag Eadarlìn facal-air-an-fhacal ri faclairean tro Multidict

2009
 Dwelly-d; faclair air loidhne
 Am Faclair Beag; faclair air loidhne
 MyGaelic.com; lìonra sòisealta a chaidh à bith ann an 2012

2010
 An Dearbhair Beag (Mozilla); dearbhair-litreachaidh
 An Dearbhair Beag (LibreOffice/OpenOffice); dearbhair-litreachaidh
 Mozilla Firefox; brabhsair-lìn
 Mozilla Thunderbird; prògram puist-d

2011
 Faclair airson Riaghaltas Ionadail (< Faclair na Pàrlamaid) (’na thàmh, ach ri fhaighinn tro Multidict)
 Faclair LearnGaelic; faclair air loidhne (stèidhichte air an Fhaclair Bheag)
 Freeciv; geama
 Joomla!; siostam rianachd susbaint
 LibreOffice; prògraman oifis
 Mozilla Lightning; mìosachan
 My Opera Mail; post-d air loidhne, chaidh e à bith ann an 2014
 Opera Mini; brabhsair-lìn
 Scrabble3D; geama
 Lichess; geama tàileisg
 Tetris; geama brabhsair
 An Crochadair; geama brabhsair
 Geama Matamataigs; geama brabhsair
 Firefox Mobile (sgaoileadh neo-oifigeil dhen nightly build "Aurora")

2012
 Facebook User Script
 Skype; VoIP (sgaoileadh neo-oifigeach)
 WordPress.com; bathar-bog blogachaidh
 WordPress.org; bathar-bog blogachaidh
 pacaid cànain airson OpenCart; bathar-bog malairt-lìn
 VLC Media Player; cluicheadair faidhlichean fuaime, video, rèidio is msaa
 FreeFileSync; prògram a shioncronaicheas lethbhreacan-glèidhidh
 Outlook.com; bathar ùr aig Microsoft a thig an àite Hotmail
 Adaptxt; aplacaid airson teacsadh ro-innseach air fònaichean Android is iOS (a-mach o iOS8, chaidh a-mach a bith deireadh 2015)
 Windows 8 (a-mach o 11 dhen Dùbhlachd), a' gabhail a-steach Internet Explorer 10, mar phacaid cànain
 Longan-cogaidh; geama brabhsair
 Leacan; geama brabhsair
 Leumadairean; geama brabhsair
 Pingus; geama (sgaoileadh neo-oifigeach)
 Megaglest; geama
 The Battle for Wesnoth; geama (chan eil an t-eadar-theangachadh coileanta fhathast)
 SuperTuxKart; geama
 Clilstore; a’ leigeil do thidsearan bhideo no fuaim le tar-sgrìobhadh a chur air loidhne, gach facal ceangailte ri faclairean tro Multidict

2013
 TuxPaint; prògram peantaidh dhan chlann
 Frogatto & Friends; a' chiad gheama jump 'n run a bha a-riamh ann an Gàidhlig
 Open Transport Tycoon Deluxe; geama atharrais a leigeas leat lìonra còmhdhalach a thogail
 Office 2013; pacaid cànain airson Microsoft Office 2013. Tha Office 365 ann an Gàidhlig a-nis cuideachd ach chan eil feum air pacaid.
 DuckDuckGo; einnsean-luirg
 Ubuntu 13.10 agus Linux Mint; siostam-obrachaidh. Nochd a' chiad eadar-theangachadh roimhe seo ach chaidh an tionndadh ceartaichte fhoillseachadh san Dàmhair 2013.
 GCompris, sreath de gheamannan is cleasan foghlaim do chlann eadar aois 2 is 10
 Flare, geama RPG air nòs Dungeons & Dragons

2014
 Jitsi (SIP Communicator); prògram conaltraidh air nòs Skype
 PokerTH; geama poker
 Inno Setup; stàlaichear bathair-bhog
 TinyMCE; deasaichear WYSIWYG
 reddit; lìonra sòisealta airson naidheachdan
 Webfeud; geama fhaclan
 Neverball ⁊ Neverputt; geama
 GIMP; deasaiche grafaigeachd
 PDFCreator; prògram a chruthaicheas faidhlichean PDF
 Enigma; geama thòimhseachan is ro-innleachd
 0 A.D.; geama ro-innleachd fìor-ùine (RTS)
 Dachaigh airson Stòras na Gàidhlig; corpas

2015
 Wordumz Gaelic; geama fhaclan dha fònaichean-tapaidh
 Microsoft Office Proofing Tools 2013 - Gàidhlig
 Ceitidh: Guth teacsa 'na chainnt airson na GàidhligBBC Naidheachdan 2016-01-19: Fàilte air Ceitidh
 Scratch; cànan prògramachaidh don chlann is òigridh a tha 'ga chleachdadh sna sgoiltean
 Pioneer; geama dàna-thuras an fhànais
 Enigmail; tuilleadan airson Thunderbird is Seamonkey gus puist-d a chrioptachadh
 Google Translate; inneal eadar-theangachaidh
 Intergaelic; faclair is inneal eadar-theangachaidh o Ghàidhlig na h-Alba gu Gàidhlig na h-Èireann

2016
 Enigmail; crioptachadh puist-d
 Widelands;  geama ro-innleachd togail fìor-ama
 Swiftkey; meur-chlàr airson Android
 An Sruth; Stòr-dàta de ghnàthasan-cainnte Gàidhlig-Gaeilge
 Bunadas; Stòr-dàta ann an cruth lìonra de dh’fhaclan co-dhàimheil sna cànanan Ind-Eòrpach, gu h-àraid sna cànanan ceilteacha 

2017
 Stellarium; amharc-lann phlanaidean
 Shotcut; deasaiche video
 Minecraft Realms; geama togalach ann an saoghal fosgailte

2018
 Flare - Empyrean Campaign; geama riochd-chluiche action 2D a tha caran coltach ri Diablo
 MuseScore; prògram ceòl-sgrìobhaidh
 Me & My Shadow; geama tòimhseachain 

2019
 Eadar-aghaidh Gàidhlig aig Multidict, Wordlink, Clilstore, agus Bunadas

 Valryia Tear; geama cluich mas fhìor (RPG) air stoidhle Sheapanach 2D airson aon chluicheadair le sgeulachd ann an saoghal meadhan-aoiseach
 Transkribus; modail Gàidhlig airson aithneachadh làmh-sgrìobhaidh

2020
 Endgame: Singularity; geama atharrais air fìor-inntinn fhuadain

2021
 OBS Studio; prògram airson clàradh video agus sruthadh beò
 An GOCair; prògram a thionndaidheas litreachadh ro-GhOC na litreachadh GOC (gu ìre)
 ASR Gàidhlig; bathar bog a thionndaidheas cainnt na theacsa (tionndadh beta/deuchainneach)

Faic cuideachd
Bathar-bog
Bathar-cruaidh

Ceanglaichean dhan taobh a-muigh
 iGàidhlig, làrach a tha a' cruinneachadh fiosrachadh mu bhathar-bog Gàidhlig
 Goireasan coimpiutaireachd aig Sabhal Mòr Ostaig
 Geamannan air Fòram na Gàidhlig

Tùsan

Roinn-seòrsa:Bathar-bog
Roinn-seòrsa:Coimpiutaireachd
Roinn-seòrsa:Gàidhlig